UFO-Mail nr. 244 


Skandinavisk UFO Information 

Danmarks UFO Forening 



29. august 2017 


Mystiske ildkugler 
på Københavns aftenhimlen 


Af Ole Henningsen, SUFOI's Fotoafdeling 

Københavns Politi modtog adskillige opkald om mystiske lys observeret over 
København fredag den 25. august. 

Lysene over København gav også indberetninger til www.ufo.dk oQ til SUFOrs 
Fotoafdeling. 

2860 Søborg - 25. august 2017 

Første henvendelse til SUFOI kom fra en observatør i Gladsaxe, der med sin iPone 7 
havde zoomet kraftigt ind på lysene og lavet denne optagelse. Han meddeler kortfattet, 
at de 3 lys på himlen fulgte efter hinanden. Optagelsen er foretaget kl. 21.24. 

2100 København 0 - 25. august 2017 

Fra Østerbro beretter en observatør: 

„Vi sidder ude og får kigget op - der er 3 store lys, som flytter sig hen over himlen uden 
lyd. De slår sig sammen til en og lyset slukker! Klokken er 21.25. 

Efter 2 min. kommer der så 2 lys, som flytter sig, slår sig sammen og slukker så igen!" 

2770 Kastrup - 25. august 2017 

Fra Amager kommer denne melding: 

„Min kone så først 3 hvide lys i vandret formation, som skiftede til vertikal formation, 
inden for et minut - kl. er ca. 21.25. Ca. 20-30 min inden denne observation sås samme 
fænomen. Hendes observation er samme retning og samme højde som denne rapport. 

Vi sidder på terrassen, og ser pludselig en trekantet hvid formation, som bevæger sig 
roligt nedad mod horisonten. Efterfølgende (3-5 min. efter) ser vi 2 hvide lys i samme 
område/højde bevæge sig rolig ned mod horisonten. 

Gætter på noget festivitas med fyrværkeri af en art. Men vi var enige om, at det så 
mærkeligt ud. Har billeder og lidt video af skidt kvalitet." 




Observatøren beretter: 

„Jeg undrer mig en del over noget, jeg observerede af 3 omgange. 

Alle observationer sker om aftenen d. 25/8-2017 fra mit vindue på Østerbro. Først kl. 21.12 så igen 21.14 og igen ca. 21.30. 

På Ekstra Bladet forklarer de, at politiet siger, der tale om faldskærmsudspringere, som øver sig over Peblingesøen, kan dette virkelig passe? 
Den første observation er en meget kraftigt oplyst ildkugle, det er i al fald det, det ligner. Den anden observation er 2 ildkugler, som følger det 
samme mønster og til sidst deler sig i flere kugler, som så brænder op eller slukker. Kan faldskærmsudspringere med lys på virkelig skabe 
denne effekt. Jeg når desværre ikke at optage eller tage billeder af de første observationer. Jeg sender i mallen her billeder, hvis det ønskes har 
jeg også videoer". 








Københavns Politi O 

@KoBenr>avnPoitti 

Faldskærmshoppeme træner til stævnet i weekenden og har 
lys/ild på under faldet mod Peblinge So #politjdk 
9 45PM-Aug 25.2017 

Københavns Politi går da også hurtigt ud og 
kommenterer de mange opkald og forklarer, 
at der er tale om faldskærmsudspringere, der 
har lys/ild på under deres øvelsesspring mod 
Peblinge Sø midt i København. 

BT og EkstraBladet følger også op på sagen: 
https://www.bt.dk/krimi/mvstiske-ildkualer- 

spottet-paa-nattehimlen-undrede-du-diq- 

oasaa og 

http://ekstrabladet.dk/nvheder/samfund/ 

mvstisk-lvs-spottet-over- 

koebenhavn/6793359 . 



Københavns Politi O 

@KobenhavnPoliti 

Vi modtager mange opkald med "ildkugler over byen". Det er 
ganske ufarligt - faldskærmshoppere der har lys på ved faldet 
#politidk 

9 41 PM-Aug 25. 2017 

Der 


er tale om faldskærmsudspringere 


Swoop Freestyle 

Like This Page Yesterday t 


SUFOTs Michael Jeppesen gjorde opmærksom på sagen på Facebook i Skandinavisk UFO 
Informations Debatforum: https://www.facebook.com/aroups/112842926337/ hvor sagen 
debatteres af deltagerne. 

Fler kan også ses ekstra videooptagelse af lysene, der ganske rigtigt viser sig at stamme fra 
faldskærmsudspringere, der er i gang med at øve sig til næste dags arrangement: 


Swoop Freestyle by night 

Taking Over The Skies Of Copenhagen« ^ 

#SeeYouAtTheLakes #ltsON a<^ 

Red Buli Skydive Team Red Buli 
VisitCopenhagen — at 9 Dronning Louises Bro 

https ://www. facebook.com/swooofreestvle/videos/vb. 587705151348114/10159457805555352/?tvpe=2&theater. 



En af faldskærmsudspringerne med „ild i fødderne" for fuld fart over den københavnske aftenhimmel skaber 
samtidig undren med dette usædvaniige iysfænomen over storbyen. 


SUFOI's Debatforum på Facebook 

Flvis du ønsker at deltage med seriøse indlæg eller kommentarer til aktuelle ufo-relaterede begivenheder, så meld dig ind 
via: https://www.facebook.com/qroups/112842926337/ . 


Livsfarlig tåge 

„Vi befandt os kun 20 sekunder i skyen, inden vi siap ud af den. I omkring fem sekunder havde jeg en underlig føieise af at 
være vægtiøs. Da jeg kiggede bagud, snappede jeg efter vejret, da jeg så tunnellens vægge falde sammen til en smal 
spalte, som langsomt roterede med uret. Alle vores elektroniske og magnetiske navigationsinstrumenter var ude af drift. 
Kompasnålen drejede rundt og rundt, selv om flyet fløj lige fremad ..." 

Af Kim Møller Hansen 

1 2005 udgav Bruce Gernon og Rob MacGregor bogen The Fog. A Never Before Published Theory of the Bermuda Triangle (LIewellyn 
Publications). Bogens omdrejningspunkt er det naturfænomen, som Bruce Gernon oplevede første gang den 4. december 1970: Et nyt „geo- 
meteorologisk" fænomen, som han kalder „elektronisk tåge". 

Gernon mener, at „tågen er skabt af elektromagnetisk energi frigivet af Jorden gennem havet og op i atmosfæren". Tågen kan være gråhvid, 
gullig eller grå og om natten se ud til at gløde. Tågen kan „klæbe" sig til fly eller skibe og følge disse og på denne måde se ud til at være 
kolossal i udbredelse. Tågen forstyrrer elektronisk udstyr, skaber hallucinationer og forvirrer menneskers orienteringssans, ligesom den 
forårsager „huller i tiden" og „tidsspring". 



















Bruce Gernon havde sin mystiske oplevelse den 4. december 1970, mens han fløj i en Beechcraft A36 
Bonanza. Gernon var lettet midt på eftermiddagen fra Andros Island, da han sammen med sin far, Bruce 
Gernon Senior, og arbejdskollegaen Gus Lafayette så en linseformet sky hænge meget lavt over havet - 
kun omkring 150 m over havoverfladen. Da de fortsatte deres stigning (ca. 300 m i minuttet), skiftede 
den linseformede sky udseende til en kæmpestor cumulussky, som så ud til at stige med samme 
hastighed som flyet. I løbet af få minutter var flyet indhyllet af skyen, indtil flyet var kommet op i klar 
himmel i 3.500 meters højde. Bag dem var skyen vokset og havde ændret form til en halvcirkel. 

Kort efter bemærkede de en sky, som blev dannet ved havoverfladen, akkurat som den sky de havde 
bag sig, men i dette tilfælde strakte den sig op i omkring 18.000 meters højde. Gernon besluttede at 
flyve uden om den. Inden længe havde skyen krummet sig omkring dem mod øst. Skyen havde dannet 
en gigantisk doughnut, som helt omsluttede dem. Skyen var for høj til, at flyet kunne flyve over den, og 
det var umuligt at flyve under den. Den doughnut-formede sky omkransede dem stadig, indtil den nu 
kun havde en indvendig diameter på 5-8 km. Skarpe, hvide lyn glimtede på skyens inderside, og den 
blev mørkere og mørkere. 

Gernon opdagede en stor U-formet åbning i den vestlige side af doughnut-skyen. Han var tvunget til at 
forsøge at flyve ud gennem åbningen til det, som viste sig at være en perfekt, horisontal tunnel, 
halvanden kilometer bred og mere end 15 km lang. På den anden side kunne han se den klare, blå 
himmel. Tunnelen skrumpede hurtigt ind, og Gernon gav motoren gas, så hastigheden nåede op på 370 
km/t. Nu var tunnelen kun 60 m i diameter. Lyset fra eftermiddagssolen skinnede gennem 
udgangshullet og frembragte en silkeagtig, hvid glød på siderne. Siderne var perfekt runde og trak sig 
langsomt sammen. Hele vejen rundt var der små totter af skyer i en grålig farve. Skyerne hvirvlede mod 
uret rundt om flyet. 

Gernon fortæller: „Vi befandt os kun 20 sekunder i skyen, inden vi slap ud af den. I omkring fem 
sekunder havde jeg en underlig følelse af at være vægtløs. Da jeg kiggede bagud, snappede jeg 
efter vejret, da jeg så tunnellens vægge falde sammen til en smal spalte, som langsomt roterede 
med uret. Alle vores elektroniske og magnetiske navigationsinstrumenter var ude af drift. 



Kompasnålen drejede rundt og rundt, selv om flyet fløj lige fremad ... J stedet for som ventet at 
se den blå himmel var alt indhyllet i en mørk, gråhvid dis. Sigtbarheden så ikke ud til at være 
mere end tre km. Vi kunne nu hverken se havet, horisonten eller himlen. Luften var meget rolig, 
og der var hverken lyn eller regn. Jeg vil kalde dette for en ,elektronisk tåge', da det så ud, som 
om det var det, der forstyrrede vores instrumenter ... 

Vi var i den elektroniske tåge i tre minutter, da flyvekontrollen over radioen fortalte os, at han 
havde identificeret et fly lige over Miami Beach med kurs mod vest. Jeg så på mit ur og 


opdagede, at vi havde fløjet i mindre end 34 minutter. Vi kunne ikke være nået til Miami Beach - 
vi skulle nærme os Bimini-øerne. Jeg førtalte flyvelederen, at han måtte have identificeret et 
andet fly, og at vi var omtrent 140 km sydvest for Miami og stadig på udkig efter Bimini... 
Pludselig begyndte tågen at dele sig ... Lange vandrette linjer dukkede op i tågen på begge sider 
af os. Linjerne bredte sig i 6 eller 8 km lange sprækker. Vi kunne se den blå himmel gennem 


Elektronisk tåge klæber, ifølge Bruce 
Gernon, sig til et fly og følger det, og ofte 
bevæger en cirkulær åbning i tågen sig 
sammen med fly og tågen. 


sprækkerne. Sprækkerne fortsatte med at udvide sig og samle sig. I løbet af otte sekunder var 
alle sprækker samlet i én, og den grå tåge forsvandt. Det eneste, jeg kunne se, var en skinnende 
blå himmel ...Så fik jeg øje på revene ud for Miami 



Tegning: Bruce Gernon Beach Uge under mig. 


Gernon havde kun fløjet i 47 minutter. Alligevel måtte han have fløjet mindst 400 km. Han kunne på 
ingen måde flyve så hurtigt i det pågældende fly. Det hurtigste, han tidligere havde tilbagelagt ruten 
fra Andros Island til Palm Beach, var 75 minutter. 

The Fog. A Never Before Published Theory ofthe Bermuda Triangle er en kalejdoskopisk gennemgang 
af Bermuda Trekantens historie med afstikkere til Atlantis og Area 51 - og giver ingen videnskabelige 
forklaringer på, hvad den hypotetiske „elektronisk tåge" egentlig er. Nu har bogen fået en efterfølger 
med samme forfatterpar: Beyond the Bermuda Triangle - True Encounters with Electronic Fog, Missing 
Aircraft, and Time Warps (New Page Books. A Division of Career Press, Inc. 2017). 

Den nye bog adskiller sig ikke væsentligt i indholdet fra den 12 år gamle forgænger. Store dele er 
genbrug. Den væsentligste forskel er, at den nye udgave gengiver oplevelser meget lig Bruce Gernons 
oplevelse fra 1970. Det er beretninger, som Bruce Gernon har fået tilsendt siden udgivelsen af The 
Fog. Beretningerne har anekdotisk karakter, men bestyrker Gernon i hans overbevisning om, at 
elektronisk tåge, som han inddeler i fem kategorier, er en realitet, får piloter til at miste orienteringen 
og forårsager mange mystiske flystyrt. 

Gernon refererer flittigt til andre Bermuda Trekant-forfattere (heriblandt Charles Berlitz og Gian J. 
Quasar) samt de mange tv-udsendelser om emnet, ligesom man tydeligt fornemmer hans fascination 
af opfinderen David Pares, der arbejder på en tidsmaskine hjemme i garagen, og af Joe McMoneagle, 
der gennem 19 år var tilknyttet den amerikanske hærs Project Stargate som „remote viewer". 


Bruce Gernon siger, at der ikke findes 
nogen Bermuda Trekant, men derimod 
fiere steder rundt omkring i verden, 
hvor eiektronisk tåge kan opstå og 
endda forårsage spring i tid og rum. 
Gernon har fortait om sine opieveiser i 
36 tv-udsendeiser og forfattet to 
bøger. Læs mere på 

hjemmesiden www.eiectronicfoa.com/ . 


Foto: Bruce Gernon 


Bogen er velskrevet og let læst. De mange mystiske oplevelser har bestemt 
underholdningsværdi, men selv om Gernon naturligvis gengiver dem for at 
give egne oplevelser med den elektroniske tåge større vægt, indrømmer han 
også, at de ikke beviser noget. Gernons eneste „dokumentation" for, at den 
elektroniske tåge eksisterer, er, at andre personer tilsyneladende har oplevet 
noget tilsvarende, dvs. uforklarlig tåge og elektromagnetiske 
uregelmæssigheder. Selv har han sammen med hustruen. Lynn, i februar 
1996 haft endnu en oplevelse med elektronisk tåge under en flyvetur i 
Bimini-området. 

Læs mere 

I 2014 udgav SUFOI bogen Bermuda Trekanten - og andre myter. Bogen 
er udsolgt som printbog, men kan købes som e-boq og lånes på e-Reolen . 
Bogen er udkommet i serien Fakta & Myter, der omfatter i alt syv titler - 
alle tilgængelige som e-bøqer og på e-Reolen . 

Bruce Gernon and Rob MacGregor: „Beyond the Bermuda Triangle. True 
Encounters with Electronic Fog, Missing Aircraft, and Time Warps,'' 223 
sider, New Page Books. A Division of Career Press, Inc. 2017 









